Allerede mandag sagde EU-formanden, Donald Tusk, at en udskydelse af tidsfristen ville være ”en rationel løsning”.
- Jo mindre tid der er til 29. marts, jo større er sandsynligheden for en udskydelse af Brexit, sagde Donald Tusk.
En udskyldelse af tidsfristen kræver, at briterne officielt beder om det, og at alle de andre 27 EU-lande siger ja.
Flere lande har allerede sagt, at de ikke vil stille sig i vejen for en udskyldelse.
Og mandag sagde den danske statsminister, Lars Løkke Rasmussen (V), for første gang, at han ikke vil stille sig i vejen for en udskydelse af briternes exit.
- Jeg tror da, at alle vil være fleksible her. Det bedste var jo at få det her overstået på en ordentlig måde. Men det næstbedste er selvfølgelig, fremfor at få en katastrofe, at få en udsættelse, sagde Lars Løkke Rasmussen (V).
Det ville dog stadig være langt bedre at få Brexit klaret til tiden, understregede statsministeren:
- Der er en stor risiko for, at man ikke får lavet sine lektier, hvis man begynder at definere en ny deadline for sig selv, sagde han.
En udskydelse vil give den britiske regering mere tid til at overveje sine muligheder.